stanford-oval/wikipedia huggingface dataset:
היקום הקולנועי של לזמן את הרוע
סרטים > ציר זמן > "לזמן את הרוע 3: בשליחות השטן" (2021)

בסמוך ליציאת הסרט "לזמן את הרוע 2", אמר ג'יימס ואן כי רעיון לגבי סרט שלישי בסדרה הועלה. הוא הוסיף ואמר גם כי "יש כל כך הרבה סיפורים מפיהם של הזוג וורן, שיכולים להיות ההמשך בסדרה עד שקשה לבחור, אך נצטרך להחליט על אחד שיתפקד כסיפור עליו יבוסס הסרט". בשונה משני הסרטים הקודמים, בסרט זה על תקן התסריטאי אחראי דייוויד לסלי ג'ונסון לבדו, שיהיה ככל הנראה לאחד מאלו שיבחרו את הסיפור עליו יתבסס הסרט. מפיקי הסרט היו פיטר ספרן וג'יימס ואן. בנוסף לכך, אמר ואן כי הסרט השלישי בסדרה יתרחש בערך בשנות ה-80 של המאה ה-20, בלונדון, ויעסוק בדומה לשניים הקודמים בסוגת האימה העל-טבעית. באוגוסט 2017, החל דייוויד לסלי ג'ונסון לכתוב את תסריט הסרט השלישי, ונאמר כי באמצע 2019 בערך, יתחילו לעבוד על הסרט בדומה לסרט "האיש העקום" שעליו ככל הנראה יחלו לעבוד באותה השנה גם כן.
ביוני 2017, נודע כי דייוויד לסלי ג'ונסון שהיה לתסריטאי הסרט הקודם, יהיה התסריטאי של הסרט הזה גם כן. חודשיים לאחר מכן, ואן התראיין לאנטרטיינמנט ויקלי ואמר כי ”אנחנו בעיצומי צילומי הסרט השלישי בסדרת לזמן את הרוע”. באוקטובר 2018, פורסם כי מייקל צ'אבס שעבד בעבר עם אולפני אטומיק מונסטר, יהיה במאי הסרט. בחירה זו נעשתה בעקבות עבודתם המשותפת של ואן וצאבס בסרט "קללת לה יורונה". בסרט זה, גילמו בפעם השלישית ורה פרמיגה ופטריק וילסון את הזוג לוריין ואד וורן. הסרט יצא לאקרנים ב-4 ביוני 2021.
סרטים > ציר זמן > "הנזירה 2" (2023)

באפריל 2019, הודיע פיטר ספרן כי המשכון עבור "הנזירה", כבר בשלבי פיתוח מתקדמים. בין היתר, הוא ציין כי סיפור הסרט והתסריט שלו יכתבו על ידי אקילה קופר, וכי הוא יופק על ידיו ועל ידי ג'יימס ואן בדומה לסרט הקודם. עוד נודע כי בוני ארונס תגלם בשנית את ואלאק. לבסוף, הושלמו צילומי הסרט והוא עלה לאקרנים לבתי הקולנוע בארצות הברית בהפצת אולפני האחים וורנר וניו ליין סינמה, ב-8 בספטמבר 2023.
בישראל, הסרט עלה כבר ב-7 בספטמבר. הפרימיירה הארצית אירעה ב-6 בספטמבר בפלאנט IMAX ראשון לציון.
שלב הצילומים החל ב-29 באפריל 2022, אם כי הם היו אמורים להתחיל ב-5 בספטמבר 2022. הצילומים העיקריים החלו בצרפת ב-6 באוקטובר 2022, והסתיימו מאוחר יותר באותה שנה,
סרטים > פרויקטים עתידיים

| סרט | תאריך יציאה (ארצות הברית) | במא/ית | תסריטאי/ת | סיפור בידי | מפיק/ה | מצב |
| --- | --- | --- | --- | --- | --- | --- |
| "לזמן את הרוע: טקסים אחרונים" | TBA | TBA | דייוויד לסלי ג'ונסון-מקגולדריק | דייוויד לסלי ג'ונסון-מקגולדריק | פיטר ספרן וג'יימס ואן | בשלבי פיתוח |
סרטים > פרויקטים עתידיים > "לזמן את הרוע: טקסים אחרונים" (TBA)

באוקטובר 2022, התגלה סרט המשך ל"לזמן את הרוע 3: בשליחות השטן" שנמצא בפיתוח. דייוויד לסלי ג'ונסון-מקגולדריק כתב את התסריט, לצד ג'יימס ואן ופיטר ספרן שהפיקו אותו. מאוחר יותר אישר ואן שווילסון ופרמיגה יחזרו על תפקידם בהתאמה. באפריל 2023, במהלך CinemaCon, נחשף שם הסרט. בספטמבר 2023, מייקל צ'אבס הצהיר שהעבודה על התסריט נמשכת, וקבע שהפרויקט נועד להיראות כ"גמר" של הסיפורים בזיכיון שהגיעו לפני כן.
סרטים > פרויקטים פוטנציאליים נוספים

ביוני 2017, המפיק פיטר ספרן הצהיר שבעוד שהאולפן לא ישלב דמויות מיצירות מקוריות עצמאיות אחרות, ישנם פרויקטים שונים בפיתוח.
מאוחר יותר הוא חזר על כך שפרויקטים עתידיים ייעשו רק אם יהיה להם קשר ישיר לזוג וורן ולסרטים האחרים שיצאו בזיכיון; והצהיר שהם ימשיכו להיעשות ”כל עוד [אנחנו] נמשיך להחזיק בסיפורים מקוריים שאפשר לספר”. עד מאי 2021, הוא אמר שיש מספר פרויקטים עתידיים בשלבי פיתוח שונים, כאשר פטריק וילסון ביחד עם ורה פרמיגה התכוונו לחזור על תפקידם. ספרן הצהיר: "”[הם] שחקנים כל כך ייחודיים והם מגלמים את אד ולוריין בצורה כל כך יפה שנשמח להמשיך לעשות איתם את הסרטים האלה. אד ולוריין חקרו מקרים במשך 50 שנה, אז יש לנו עוד 40 שנה עם פטריק ועם ורה לפני שנעצור”.
לאחר יציאתו של "אנאבל חוזרת הביתה" ביוני 2019, גארי דאוברמן הכיר באפשרות של סרט רביעי בסדרת אנאבל, תוך שהוא הצהיר שיש פוטנציאל למספר סרטי ספין אוף המתמקדים גם בחפצים המקוללים האחרים והישויות הטמונות בהם. יוצר הסרט חשף כי ישויות ספציפיות קיבלו סיפורי רקע מפורטים שכתב במהלך ההפקה של "אנאבל חוזרת הביתה" שפותח ביחד עם ואן. בהמשך לכך, הוא הצהיר שעתיד הזיכיון יחקור תת-סוגות שונות של אימה כמו פסיכולוגיה או סלאשר.
ביוני 2021, לאחר העלייה לאקרנים של "לזמן את הרוע 3: בשליחות השטן", מייקל צ'אבס חשף שהסרט נועד במקור להתחבר ישירות לסרט הספין-אוף הבא. בסרט ישנו עיסוק בדמות בשם השד האבוד, וצ'אבס הצהיר כי ישות זו תהיה ראויה לציון מיוחד כיוון שהיא מבוססת לחלוטין על תיאורים של עדים אמיתיים. אף על פי שחשיפת הדמות המלאה הוסרה מהגרסה הסופית של הסרט, כמו גם עלילת משנה שבה הדמות איסלה הנסתרת עבדה עם השד, יוצר הסרט ציין שזו אותה ישות שמייסרת את דייוויד במיטת המים ובסופו של דבר נכנסת לגופו. הוא הביע תקווה שיום אחד הפרויקט ייצא לאור. בהמשך לכך, צ'אבס העיר שלג'יימס ואן יש כמה "קלפים בשרוול" של וורן, עם "הרבה דברים [...] שאפשר לחקור". יוצר הסרט הודה שהוא מכיר פרויקטים שונים שנמצאים בפיתוח, תוך שהביע את התרגשותו כמעריץ לראות מה יעלה לאקרנים ראשון.
באוגוסט 2023, יוצר הסרט אמר שיש פוטנציאל לפרויקטים נוספים בהשתתפות הנזירה, במטרה לחקור את מסגרת הזמן בין שנות ה-50 ל-1960. בספטמבר של אותה שנה, הוא הצהיר שכמעריץ של הזיכיון, הוא היה רוצה לראות פרויקט שבו ישויות דמוניות שונות מכל אחד מהפרקים מתנגדות לזוג וורן.
סרטים > פרויקטים פוטנציאליים נוספים > האיש העקום (בוטל)

במאי 2017, ספרן קומפני ציינו כי עתיד לצאת סרט על האיש העקום. חודש לאחר מכן, נמסר כי שם הסרט יהיה "האיש העקום" והוא יהיה מעין ספין אוף לדמותו של האיש העקום מתוך הסרט "לזמן את הרוע 2". על התסריט יהיה אחראי מייק ואן וואס ואת הסיפור יכתוב ג'יימס ואן שיהיה גם לאחד ממפיקי הסרט. ואן אף הצהיר כי הסרט כבר בשלבי פיתוח וכי הוא מתכנן להיכלל בתת-הז'אנר "אגדות אפלות", שיהפוך לחלק מהיקום הקולנועי של לזמן את הרוע.
שנה לאחר מכן, עדכנו ספראן קומפני על כך שמייק ואן וואס כמעט סיים לכתוב את התסריט וכי ג'יימס ואן צריך לסיים לכתוב את הסיפור כדי שיתחילו לצלם את הסרט.
בנובמבר 2022 הודיע וואן שהוא מבטל את הסרט.
סרטים קצרים

ביולי 2017, האחים וורנר, בשיתוף עם ג'יימס ואן, הודיעו על תחרות בשם, My Annabelle Creation. התחרות נועדה לקדם את הסרט "אנאבל: הבריאה", שיצא באותה העת. משתתפי התחרות היו צריכים לצלם סרט קצר שיזכיר את סרטי היקום הקולנועי של לזמן את הרוע. הפרס עבור הסרט הזוכה היה זה שהוא ייכלל ביקום הקולנועי של לזמן את הרוע. בנוסף לכך, הזוכה עצמו זכה לפגישה בלוס אנג'לס עם במאי הסרט "אנאבל: הבריאה", דייוויד פ. סנדברג. התחרות הסתיימה ב-27 ביולי 2017, ולבסוף נבחרו חמישה זוכים מחמש מדינות שונות; מקסיקו, ארצות הברית, שוודיה, קולומביה והממלכה המאוחדת.
| סרט | תאריך יציאה (ארצות הברית) | במא/ית | תסריטאי/ת | סיפור בידי | מפיק/ה | מדינה |
| --- | --- | --- | --- | --- | --- | --- |
| "האחות" | 16 באוגוסט 2017 | ג'וליאן טרי | אלכסנדר אנדרסון | אלכסנדר אנדרסון | אלכסנדר אנדרסון וג'וליאן טרי | ארצות הברית ארצות הברית |
| "הווידוי" | 26 באוגוסט 2017 | ליאם בנקס | ליאם בנקס & ג'ונתן בטלר | ליאם בנקס & ג'ונתן בטלר | ליאם בנקס | הממלכה המאוחדת הממלכה המאוחדת |
| "מה לא בסדר עם אמא?" | 4 בספטמבר 2017 | ראול בריביסקה | ראול בריביסקה | ראול בריביסקה | ריקרדו דה לה פארה ושרלוט הרננדז | מקסיקו מקסיקו |
| "שיר ערש לבלונדיניים" | 14 בספטמבר 2017 | אמנדה נילסון ומגדה לינדבלום | אמנדה נילסון ומגדה לינדבלום | אמנדה נילסון ומגדה לינדבלום | אמנדה נילסון ומגדה לינדבלום | שוודיה שוודיה |
| "נשמות תמימות" | 3 בנובמבר 2017 | אלחנדרו לופז | אלחנדרו לופז | אלחנדרו לופז | אלחנדרו לופז | קולומביה קולומביה |
סרטים קצרים > "האחות" (2017)

ב-16 באוגוסט 2017, פורסם הסרט הקצר "האחות", אותו ביים ג'וליאן טרי, הפיקו אלכסנדר אנדרסון וג'וליאן טרי וצילם, ויל ופרין. אורכו של הסרט הקצר הוא שתי דקות בלבד, והוא צולם במשך ארבעה ימים. הסרט סובב סביב אמילי (אריה וולטרס), המאושפזת בבית חולים, בזמן שפרצופה כולל העיניים שלה חבושים זמנית, מה שהופך אותה למעין עיוורות.
הסרט מתחיל בסצנה חשוכה, בה מתגלגלת לעבר חדרה של אמילי עגלת בית חולים. אמילי מתעוררת בבהלה וקוראת לאחות שמתגלה כאחות-שֵׁדה (מעין ספין אוף לנזירה-שֵׁדה), אך לא זוכה למענה. בעקבות כך, אוחזת אמילי בעמוד האינפוזיה אליו היא חוברה, ובכוס המים שהונחה ליד מיטתה במטרה ללכת ולמלא אותה, אף על פי שאינה רואה דבר. בהמשך, היא מגיעה אל מסדרון בית החולים, שם היא שומעת רעשים מרתיעים, שגורמים לה להפיל את כוס המים ולרוץ אל עבר חדרה במטרה לחפש את לחצן המצוקה שלה. לאחר שלחצה עליו, מגיעה האחות, שמיד מרגיעה אותה ומורידה לה את התחבושות. כאשר אמילי מביטה בפניה של האחות, היא נחרדת לגלות שאלו פניה של האחות-שֵׁדה.
סרטים קצרים > "הווידוי" (2017)

ב-26 באוגוסט 2017, פורסם הסרט הקצר "הווידוי", אותו ביים והפיק ליאם בנקס. אורכו של הסרט הקצר הוא בערך שתי דקות והוא צולם במשך שבוע שלם. הסרט סובב סביב צעירה חולת נפש (אסמי מטאוס), שמתוודה בפני כומר (צ'ארלי קלארק) על המפגשים המפחידים שלה עם גופים על-טבעיים שבהמשך מתגלים כמציאותיים.
סרטים קצרים > "מה לא בסדר עם אמא?" (2017)

ב-4 בספטמבר 2017, יצא לאור הסרט הקצר "מה לא בסדר עם אמא?", אותו ביים והסריט ראול בריביסקה. הסרט הקצר הופק על ידי ריקרדו דה לה פארה ושרלוט הרננדז, הולחן על ידי אומי וצולם על ידי אלחנדרה סלצ'ידו. סרט זה הוא הסרט הקצר השלישי ביקום הקולנועי של לזמן את הרוע.
בתחילת הסרט הקצר ניתן לראות אבא וילדה אשר יושבים בסלון, ואישה שמתגלה בהמשך כאמא, שוכבת חולה במיטתה. האבא אומר לילדתו שהוא הולך לכמה דקות והשתיים נשארות לבד. לאחר זמן מה, אמה של הילדה מתחילה להשמיע קולות מבעיתים ולבסוף נעלמת ממיטתה והאורות כבים. הילדה נכנסת לתבהלה ולאחר כמה רגעים צלב שהיה תלוי על הקיר מתחיל להסתובב, וכשהוא נעצר האמא מושכת את ילדתה לחדר מסוים בבית והורגת אותה.
סרטים קצרים > "שיר ערש לבלונדיניים" (2017)

ב-14 בספטמבר 2017, יצא לאור הסרט הקצר "שיר ערש לבלונדיניים", אותו ביימו, הפיקו והסריטו אמנדה נילסון ומגדה לינדבלום. הסרט מתחיל כאשר ניתן לראות שתי אחיות בלונדיניות משחקות תופסת בחצר הבית שלהם. לאחר מכן, השתיים מצחצחות שיניים ונכנסות אל הבית. אחת מהן מחליטה לקרוא ספר בסלון, והשנייה עולה במדרגות אל חדרה.
מיד לאחר מכן, כשהיא עולה במדרגות, היא מוצאת מעין תיבת נגינה אדומה, ומושכת בחוט שלה וזו מתחילה לנגן. בסמוך לכך, נפתחת בפתאומיות מטריה הגורמת לילדה להיבהל ולרוץ אל חדרה. לאחר שנכנסה אל החדר, היא הולכת לישון כשהיא מבוהלת ומבולבלת, וכאשר היא כמה היא נחרדת לגלות כי מטריות רבות מקיפות אותה מכל כיוון.
סרטים קצרים > "נשמות תמימות" (2017)

ב-3 בנובמבר 2017, יצא לאור הסרט הקצר "נשמות תמימות", אותו ביים, הסריט והפיק אלחנדרו לופז. הסרט מתחיל כאשר חבורת נערים נכנסים אל תוך מבנה חשוך, בעקבות סופה המתחוללת בחוץ. בהמשך, המבנה מתגלה כמחסן עתיק. כל חבורת הנערים מתעניינת במקום, ומתחילה לחפש בו דברים על מנת להעביר את הזמן. הסרט מסתיים כאשר ניתן לראות ולשמוע את כל חבורת הנערים צורחים.
הסרט הקצר הועמד בתחרות My Annabelle Creation, וב-17 באוגוסט 2017, במאי הסרט "אנאבל: הבריאה" דייוויד פ. סנדברג, הודיע כי הוא אחד מחמשת הסרטים הקצרים שזכו.
טלוויזיה

במאי 2021, פיטר ספרן אמר שיש התפתחויות מתמשכות לסדרת טלוויזיה המתרחשת בתוך היקום הקולנועי של לזמן את הרוע. הוא הצהיר שהם לא רצו לדלות עלילות מהסרטים, אך היו "כמה סיפורים ארוכים יותר שעדיף שיסופרו במשך שמונה פרקים או שמונה שעות, בניגוד לסרט של שעתיים בלבד". ספרן הודה כי הרחבת הזיכיון לתוכניות טלוויזיה נידונה כבר זמן מה, כאשר השקת HBO Max מספקת לאחים וורנר אנטרטיינמנט הפצה לכל סדרה פוטנציאלית.
באפריל 2023 הוכרזה סדרת טלוויזיה ללא שם במסגרת היקום והוסבר שהיא בשלבי פיתוח. מאורעות הסדרה יתקיימו באופן כרונולוגי לאחר אירועי הסרטים, כאשר ג'יימס ואן ופיטר ספרן ישמשו כמפיקים בפועל. הפרויקט היה אמור להיות הפקה במיזם משותף בין ניו ליין טלוויזיה, אולפני הטלוויזיה של האחים וורנר, אטומיק מונסטר, ספרן קומפני ו-Max אוריג'ינלס, והוא מיועד להפצה באמצעות רשת הסטרימינג Max בלבד.
צוות חוזר ודמויות

מקרא
טבלה זו מפרטת את התפקידים העיקריים בסרטי היקום הקולנועי של לזמן את הרוע, לפי סדר אלפביתי של שם משפחת הדמות.
תא ריק, בצבע אפור כהה, מציין שהדמות לא הייתה בסרט, או שנוכחותה הרשמית של הדמות עדיין לא אושרה.
הסימן A מציין תפקיד שנלקח מארכיון.
הסימן C מציין תפקיד משני.
הסימן O מציין את הדמות כמבוגרת.
הסימן V מציין תפקיד דיבוב בלבד.
הסימן Y מציין את הדמות כצעירה.
| שחקנים> שחקנים.שחקנים | סדרת לזמן את הרוע> לזמן את הרוע.2013 | סדרת לזמן את הרוע> לזמן את הרוע 2.2016 | סדרת לזמן את הרוע> לזמן את הרוע 3: בשליחות השטן.2021 | סדרת אנאבל> אנאבל.2014 | סדרת אנאבל> אנאבל: הבריאה.2017 | סדרת אנאבל> אנאבל חוזרת הביתה.2019 | סדרת הנזירה> הנזירה.2018 | סדרת הנזירה> הנזירה 2.יפורסם בהמשך | סרטים אחרים> קללת לה יורונה.2019 |
| --- | --- | --- | --- | --- | --- | --- | --- | --- | --- |
| אנאבל | הופיעה | הופיעה |  | הופיעה | הופיעה | הופיעה |  |  | הופיעה |
| קמילה | איימי טיפטון |  |  | איימי טיפטון |  |  |  |  |  |
| האחות שרלוט |  |  |  |  | סטפני סיגמן |  | סטפני סיגמןA |  |  |
| דבי | מורגנה ברידג'רס |  |  | מורגנה ברידג'רס |  |  |  |  |  |
| שֵׁד |  | ג'וסף בישארה |  | ג'וסף בישארה פרד טטסיורV |  |  |  |  |  |
| מיה פורם |  |  |  | אנאבל ווליס | אנאבל ווליסA |  |  |  |  |
| ג'ון פורם |  |  |  | וורד הורטון | וורד הורטוןA |  |  |  |  |
| האב גורדון | סטיב קולטר | סטיב קולטר |  |  |  | סטיב קולטר |  |  |  |
| ג'ניס "אנאבל" היגינס |  |  |  | טרי או'טול קיירה דניאלסY | טליתה באטמאן טרי או'טולO |  |  |  |  |
| פיט היגינס |  |  |  | בריאן האווי | בריאן האווי |  |  |  |  |
| שרון היגינס |  |  |  | קארי אומאלי | קארי אומאלי |  |  |  |  |
| אנאבל "בי" מולינס |  |  |  |  | סמרה לי | סמרה לי |  |  |  |
| האב פרז |  |  |  | טוני אמנדולה |  |  |  |  | טוני אמנדולה |
| קרולין פרון | לילי טיילור |  |  |  |  |  | לילי טיילורA |  |  |
| ריק | זאק פאפאס |  |  | זאק פאפאס |  |  |  |  |  |
| מוריס "פרנצ'י" ת'אריולט | כריסטוף ויילון |  |  |  |  |  | ז'ונאס בלוקהY כריסטוף ויילוןAO |  |  |
| דרו תומאס | שאנון קוק | שאנון קוק |  |  |  |  |  |  |  |
| ואלאק |  | ג'וסף בישארה רובין אטקין דוונסV |  |  |  |  |  |  |  |
| נזירה-שֵׁדה |  | בוני ארונס | בוני ארונסC |  | בוני ארונס | בוני ארונס |  | בוני ארונס |  |
| האיש העקום |  | חאבייר בוטט |  |  |  |  |  |  |  |
| אדוארד וורן | פטריק וילסון | פטריק וילסון | פטריק וילסון | פטריק וילסוןA |  | פטריק וילסון | פטריק וילסוןA |  |  |
| ג'ודי וורן | סטרלינג ג'רינס | סטרלינג ג'רינס | סטרלינג ג'רינס |  |  | מקנה גרייס | מקנה גרייסA |  |  |
| לוריין וורן | ורה פרמיגה | ורה פרמיגה | ורה פרמיגה |  |  | ורה פרמיגה | ורה פרמיגהA |  |  |
פרטי צוות והפקה נוספים

| סרט | צוות/פירוט> מלחינ/ה | צוות/פירוט> צלמ/ת | צוות/פירוט> עורכ/ת | צוות/פירוט> חברות הפקה | צוות/פירוט> חברת הפצה | צוות/פירוט> אורך |
| --- | --- | --- | --- | --- | --- | --- |
| "לזמן את הרוע" | ג'וסף בישארה | ג'ון ר. לאונטי | קירק מורי | ניו ליין סינמה ספרן קומפני אוורגרין גרופ מדיה | אולפני האחים וורנר | 112 דקות |
| "אנאבל" | ג'וסף בישארה | ג'יימס ניסט | טום אלקינס | ניו ליין סינמה ספרן קומפני ראט-פאק אנטרטיינמנט אטומיק מונסטר | אולפני האחים וורנר | 99 דקות |
| "לזמן את הרוע 2" | ג'וסף בישארה | דון בורג'ס | קירק מורי | ניו ליין סינמה ספרן קומפני ראט-פאק אנטרטיינמנט אטומיק מונסטר | אולפני האחים וורנר | 134 דקות |
| "אנאבל: הבריאה" | בנג'מין וולפיש | מקסים אלכסנדר | מישל אלר | ניו ליין סינמה ספרן קומפני ראט-פאק אנטרטיינמנט אטומיק מונסטר | אולפני האחים וורנר | 110 דקות |
| "הנזירה" | אבל קוז'ניובסקי | מקסים אלכסנדר | מישל אלר וקן בלאקוול | ניו ליין סינמה ספרן קומפני אטומיק מונסטר | אולפני האחים וורנר | 97 דקות |
| "קללת לה יורונה" | ג'וסף בישארה | מייקל בורג'ס | פיטר גווזדאס | ניו ליין סינמה אטומיק מונסטר אמיל גלדסטון הפקות | אולפני האחים וורנר | 93 דקות |
| "אנאבל חוזרת הביתה" | ג'וסף בישארה | מייקל בורג'ס | קירק מורי | ניו ליין סינמה ספרן קומפני אטומיק מונסטר | אולפני האחים וורנר | 106 דקות |
| "לזמן את הרוע 3: בשליחות השטן" | ג'וסף בישארה | מייקל בורג'ס | פיטר גווזדאס וכריסטיאן וגנר | ניו ליין סינמה ספרן קומפני אטומיק מונסטר | אולפני האחים וורנר | 112 דקות |
| "הנזירה 2" | מרקו בלטרמי | טריסטן נייבי | גרגורי פלוטקין | ניו ליין סינמה ספרן קומפני אטומיק מונסטר | אולפני האחים וורנר | 110 דקות |
קבלה > הצלחה קופתית

היקום הקולנועי של לזמן את הרוע זכה להצלחה רבה כאשר שני הסרטים "לזמן את הרוע" ו"לזמן את הרוע 2" הצליחו לגרוף סכומי עתק. הסרט "אנאבל" הניב רווחים של סכום הגדול פי ארבעים (257 מיליון דולרים), ביחס לתקציב שלו (6.5 מיליון דולרים), והסרט "אנאבל: הבריאה", הצליח לשחזר זאת גם כן. הסרט החמישי בסדרה, "הנזירה" הצליח להכניס 175,976,325 דולרים בשבוע הבכורה שלו בקולנוע.
בסך הכול, גרף היקום הקולנועי למעלה מ-2.2 מיליארד דולרים, מה שהפך אותו לזיכיון האימה המכניס ביותר בכל הזמנים. מבקר הקולנוע סקוט מנדלסון מפורבס כינה אותו בתור ”היקום הקולנועי המצליח ביותר שיש, מאז היקום הקולנועי של מארוול”. לקראת יציאת "הנזירה 2" ו"לזמן את הרוע 4" פורסמה כתבה ב-CBR בה נכתב ”כששני סרטים נוספים מתוכננים לעלות לאקרנים אין סיכוי שמשהו יעפיל על היקום הזה”.
| סרט | תאריך יציאה (ארצות הברית) | הכנסות> אמריקה הצפונית | הכנסות> אזורים אחרים | הכנסות> כלל העולם | דירוג על פי הכנסות> אמריקה הצפונית | דירוג על פי הכנסות> כלל העולם | תקציב | מקור |
| --- | --- | --- | --- | --- | --- | --- | --- | --- |
| "לזמן את הרוע" | 19 ביולי 2013 | $137,446,368 | $182,959,874 | $320,406,242 | #430 | #436 | 20 מיליון דולר |  |
| "אנאבל" | 3 באוקטובר 2014 | $84,284,252 | $173,305,469 | $257,589,721 | #902 | #571 | 6.5 מיליון דולר |  |
| "לזמן את הרוע 2" | 10 ביוני 2016 | $102,516,140 | $219,318,211 | $321,834,351 | #697 | #433 | 40 מיליון דולר |  |
| "אנאבל: הבריאה" | 11 באוגוסט 2017 | $102,092,201 | $204,423,683 | $306,515,884 | #703 | #461 | 15 מיליון דולר |  |
| "הנזירה" | 7 בספטמבר 2018 | $117,481,222 | $248,101,575 | $365,582,797 | #568 | #344 | 22 מיליון דולר |  |
| "קללת לה יורונה" | 19 באפריל 2019 | $54,733,739 | $68,400,000 | $123,133,739 | #1,546 | #1,322 | 9 מיליון דולר |  |
| "אנאבל חוזרת הביתה" | 26 ביוני 2019 | $74,152,591 | $157,100,000 | $231,252,591 | #1,079 | #667 | 27 מיליון דולר |  |
| "לזמן את הרוע 3: בשליחות השטן" | 4 ביוני 2021 | $65,631,050 | $140,770,430 | $206,401,480 | #1,280 | #841 | 39 מיליון דולר |  |
| "הנזירה 2" | 8 בספטמבר 2023 | $32,600,000 | $52,700,000 | $85,300,000 | #2,747 | #2,038 | 38.5 מיליון דולר |  |
| סך הכול | סך הכול | $770,937,563 | $1,447,079,242 | $2,218,016,805 |  |  | 217 מיליון דולר |  |
קבלה > תגובה ביקורתית וציבורית

| סרט | ביקורתי> Rotten Tomatoes | ביקורתי> Metacritic | ציבורי> CinemaScore |
| --- | --- | --- | --- |
| "לזמן את הרוע" | 86% (228 ביקורות) | 68 (35 ביקורות) | A− |
| "אנאבל" | 29% (137 ביקורות) | 37 (27 ביקורות) | B |
| "לזמן את הרוע 2" | 80% (254 ביקורות) | 65 (38 ביקורות) | A− |
| "אנאבל: הבריאה" | 70% (194 ביקורות) | 62 (29 ביקורות) | B |
| "הנזירה" | 24% (209 ביקורות) | 46 (32 ביקורות) | C |
| "קללת לה יורונה" | 28% (191 ביקורות) | 41 (28 ביקורות) | B- |
| "אנאבל חוזרת הביתה" | 64% (211 ביקורות) | 53 (35 ביקורות) | B- |
| "לזמן את הרוע 3: בשליחות השטן" | 55% (256 ביקורות) | 53 (39 ביקורות) | B+ |
| "הנזירה 2" | 45% (83 ביקורות) | 48 (21 ביקורות) | C+ |
ספרי קומיקס

באפריל 2021, DC קומיקס הנפיקה חותם אימה חדש בשם DC אימה. ההוצאה הראשונה מתוך סדרת הקומיקס המתרחשת במסגרת היקום הקולנועי של לזמן את הרוע הונפקה ב-1 ביוני באותה השנה. The Conjuring: The Lover ("לזמן את הרוע: המאהב") היא סדרה מוגבלת בת חמישה גיליונות המשמשת כפריקוול לסרט "לזמן את הרוע 3: בשליחות השטן". הסיפור עוקב אחר סטודנטית בשם ג'סיקה. היא נאבקת בחיי המכללה ובגילוי שלה שמשהו מרושע מנסה לפגוע בה. כל גיליון כולל סיפורי רקע, העוסקים בחפצים המקוללים במוזיאון המרתף של הזוג וורן. הסדרה המוגבלת נכתבה בשיתוף עם דייוויד לסלי ג'ונסון-מקגולדריק (אנ') ורקס אוגל (אנ'), עם איורים מאת גארי בראון וכריכות מאת ביל שינקייביץ' (אנ'). סיפורי הרקע הכוללים את הפריטים הנסתרים מחדר החפצים של הזוג וורן נכתבו בידי סופרים שונים: הראשון בידי סקוט סניידר (אנ'), כאשר דניס קואן (אנ') משמש כמאייר, השני בידי צ'ה גרייסון, כאשר חואן פריירה משמש כמאייר, השלישי בידי טים סילי, כאשר קלי ג'ונאס משמשת כמאיירת, הרביעי בידי ריי פוקס, כאשר כריסטופר מיטן משמש כמאייר והחמישי בידי דומיניק "דומו" סטנטון שאייר אותו. במרץ 2022, הופצה מהדורה בכריכה קשה שאיגדה את כל הגיליונות.
| גיליון | תאריך יציאה | שם | כותב/ים | אמנ/ים |
| --- | --- | --- | --- | --- |
| #1 | 1 ביוני 2021 | "The Conjuring: The Lover #1" | דייוויד לסלי ג'ונסון-מקגולדריק ורקס אוגל | גארי בראון |
| #1 | 1 ביוני 2021 | "Tales from the Artifact Room: The Ferryman" | סקוט סניידר | דניס קואן |
| #2 | 6 ביולי 2021 | "The Conjuring: The Lover #2" | דייוויד לסלי ג'ונסון-מקגולדריק ורקס אוגל | גארי בראון |
| #2 | 6 ביולי 2021 | "Tales from the Artifact Room: The Bloody Bride" | צ'ה גרייסון | חואן פריירה |
| #3 | 3 באוגוסט 2021 | "The Conjuring: The Lover #3" | דייוויד לסלי ג'ונסון-מקגולדריק ורקס אוגל | גארי בראון |
| #3 | 3 באוגוסט 2021 | "Tales from the Artifact Room: The Accordion Monkey" | טים סילי | קלי ג'ונאס |
| #4 | 7 בספטמבר 2021 | "The Conjuring: The Lover #4" | דייוויד לסלי ג'ונסון-מקגולדריק ורקס אוגל | גארי בראון |
| #4 | 7 בספטמבר 2021 | "Tales from the Artifact Room: The Sleeping Song" | ריי פוקס | כריסטופר מיטן |
| #5 | 5 באוקטובר 2021 | "The Conjuring: The Lover #5" | דייוויד לסלי ג'ונסון-מקגולדריק ורקס אוגל | גארי בראון |
| #5 | 5 באוקטובר 2021 | "Tales from the Artifact Room: The Chalice" | דומיניק "דומו" סטנטון | דומיניק "דומו" סטנטון |
מדיה קשורה

| סרט | תאריך יציאה (ארצות הברית) | במאי/ת | תסריטאי/ת | מפיק/ה |
| --- | --- | --- | --- | --- |
| "זה, עבור הגברת" | 17 ביולי 2013 | נאצ'ו ויגאלונדו | נאצ'ו ויגאלונדו | רוב קוטריל |
| "הסיאנס" | 17 ביולי 2013 | מקס לנדיס | מקס לנדיס | רוב קוטריל |
| "קופסה" | 17 ביולי 2013 | טי וסט | טי וסט | רוב קוטריל |
| "צלילה אחת אחרונה" | 17 ביולי 2013 | ג'ייסון אייזנר | ג'ייסון אייזנר | רוב קוטריל |
ביולי 2013, לפני העלייה לאקרנים של "לזמן את הרוע", וייס מדיה לצד האחים וורנר אנטרטיינמנט וניו ליין סינמה (בתווית "לזמן את הרוע") הציגו סדרה של סרטי אימה קצרים אנתולוגיים, בשם, The 3:07 A.M. Project ("פרויקט השעה 3:07 לפנות בוקר"). נושא השעה 3:07 הוא המוטיב החוזר בכל סרט; השעה המדויקת הזו היא שעת כישוף (אנ'). אותם הסרטים הקצרים היו למבשרי "לזמן את הרוע" וזכו לקבלה מעורבת, בעוד שכל אחד מיוצרי ארבעת הסרטים זכו להצלחה בהמשך הקריירה הקולנועית שלהם. בזמן שהסדרה אינה מתחברת ישירות ליקום עצמו, היא משמשת כניסיון ראשון להרחיב אותו; השעה 3:07 מהווה מוטיב משני בסרט הראשון ביקום הקולנועי.
הקמע (קומיקס)

| --- | --- |

 The Stonekeeper  The Stonekeeper's Curse  The Cloud Searchers 
 מידע כללי
 מאת:  קאזו קיבואישי
 איורים:  קאזו קיבואישי
 שפת המקור:  אנגלית
 תורגם לשפות:  עברית (מאנגלית)
 סוגה:  מתח, פנטזיה, הרפתקאות, מדע בדיוני, דרמה, ילדים
 הוצאה
 תאריך הוצאה:  2008
 מספר עמודים:  150+
 עורך:  רחלה זנדבנק
 הוצאה בעברית
 הוצאה:  כתר
 תאריך:  2012
 תרגום:  דנה זייברט
 מהדורות נוספות
 מספר כרכים:  9
 סדרה
 סדרת ספרים:  9 כרכים
 
הקמע היא סדרת קומיקס בת תשעה כרכים, מאת קאזו קיבואישי. כרך תשיעי יצא באנגלית בשישה בפברואר 2024. הסדרה זכתה בפרסים נחשבים והיא רבת מכר.
הספר התשיעי והאחרון בסדרה (רוכבת הגלים) יצא בעברית באפריל 2024.
תקציר עלילה > ספר 1: שומרת האבן

אמילי הייז ואחיה נאבין מאבדים את אביהם בתאונת דרכים. אמא של אמילי ונאבין, קארן, מחליטה ששינוי קיצוני יועיל לכולם. 
משפחת הייז עוברת לביתו של סיילס צ'רנון, סבא-רבא של אמילי ונאבין.
במהלך נקיונות הבית, אמילי ונאבין מגיעים לחדר העבודה של סיילס, ושם אמילי מגלה מעמד לספר המעוטר ביד שבמרכזה ספירלה. על אף אזהרותיו של נאבין, אמילי מניחה את ידה על גבי היד, שמתחילה לזהור ברגע שאמילי נוגעת בה. היד הזוהרת מתהפכת וחושפת קמע סגול-וורד מעוטר גם הוא בספירלה של המעמד, אמילי עונדת את הקמע ופוקדת על נאבין לא לספר לאימם על ההתרחשויות בחדר.
במהלך הלילה, הקמע מתחיל לדבר עם אמילי ומתריע בפניה על סכנה שמתקרבת. מיד לאחר מכן נשמעים קולות מהמרתף וקארן מחליטה ללכת לבדוק מה פשר הרעשים. אמילי סומכת על הקמע ומשכנעת את אימה שכדאי שהיא ונאבין יבואו גם, אך לפני שהם נכנסים למרתף, קארן משנה את דעתה ואומרת להם להישאר בחוץ.
קארן נכנסת למרתף ורואה מולה צל (ראו מושגים), שמסיח את דעתה מהמפלצת שמאחוריה. המפלצת בולעת אותה וחוטפת אותה לכוכב בשם אלדיה, שם ההרפתקה מתחילה.
אמילי ונאבין רצים למרתף, מיד לאחר שהם שומעים את הצרחה של אימם. הם נכנסים דרך הדלת הישר אל מדרגות מתפוררות. הם מגיעים לאלדיה, היכן שהמפלצת לקחה את אימם. ופוגשים שם את מיסקיט -רובוט ארנב שלוקח אותם לבית מלא רובוטים כדי לפגוש את סיילס שגוסס וברגעיו האחרונים אומר לאמילי שהיא אחראית על הקמע ולמיסקיט שהוא צריך לשמור על אמילי ונאבין אחרי שסילס מת מיסקיט ועוד רובוט רוג לי מגלים שהמפלצת שחטפה את אמא של אמילי ונאבין עוברת במנהרה מסוכנת כדי להביא אותה למלך האלפים אמילי נאבין ומיסקיט נוסעים במנהרה בניסיון להציל אותה בזמן שנאבין ומיסקיט נלחמים בצמחים מסוכנים שנמצאים במערה אמילי מגיעה לקצה ופוגשת את טרליס נסיך האלפים שנשלט על ידי סיבריאן הצל הוא מבקש ממנה לעזור לו להרוג את אבא שלו ומנסה להרוג אותה אמילי מפוצצת אותו עם הקמע שלה ובורחת עם אמא שלה שבתרדמת היא נאבין ומיסקיט חוזרים לבית של סיילס.